

Сваштарица

-едукативна пјесмарица за најмлађе-

Гордана Симић

садржај

# ПОРОДИЦА

Имам свога деду за вратом ме носи,

И често по дворишту ми ходамо боси.

Учи мене деда свачему помало

Не знам како му је све у главу стало.

А онда се бака иза угла створи

Теорију сваку дедину обори.

Она каже, боље је да кувати учим,

а деда би хтио ливадом да трчим.

И тако се они препирали дуго

А стрикан је почео

нешто сасвим друго.

Предавање кратко, ал\* разум\*је свако

Само изабери све по својој мјери.

Тамо иза угла стајао је тата

Рекао нам свима школом да баратам.

А мама ми рече, са смјешком на лицу

Подржавам сваку татину реченицу.

А онда је тетка умијешала прсте

И сви се одједном почели да крсте.

Како сам у крило отрчала њено

Склупчала к\*о маче и заспала снено.

# Бројимо до 5

Мишу, мишу стој

Који носиш број?

Ја сам **један**,

**један** сир,

сада једем

хоћу мир!

Хајде мишо мој

Реци који број,

Сад смо ти и ја,

Рече мишић – **два!**

Једна маца зна

То смо ти и ја,

Али знаш ли ти

С мацом сад смо **три.**

А кад стигне пас

Сад је више нас.

**Четири** сад број

Наш је мишо мој.

А кад дође мама

Неће бити сама

Биће сав наш свијет

у том броју **пет.**

# ЧИСТО ДИЈЕТЕ

Једном је мусаво дијете

Опрало уши и пете

И мислило воде је доста

За још три његова госта.

Ал\* однекуд мама скочи

И његову одјећу смочи

И шта ће мусаво дијете

Гледа у своје пете.

Мислило проћи ће лако

Да тако ради свако

Ал\* мама воду наточи

Па и њега зачас смочи.

Направи пјену меку

Умота га к\*о у деку

и скаваси му косу плаву

истрља читаву главу.

Окупала мусаво дијете

Мама од главе до пете

А онда се хвалила свима

Како чисто дијете има.

А оно мусаво дијете

С почетка, велики свијете

Купа се вече свако

А онда сања слатко.

# ГОДИШЊА ДОБА

У **прољеће** рано

Трава зазелени

За облаком плавим

Сунце зацрвени.

А у **љето** жарко

Слатко воће стигне

Да нас више згрије

Сунце главу дигне.

**Јесен** је у жутом

И хвали се вјетром,

А кишицу златну

Зове својом сестром.

А **зима** нам носи

Пахуљице б\*јеле.

И грудвице сњежне

Све нас развеселе.

# ЗАНИМАЊА

Лијечим свако дијете Носим свуда за свој занат

Све од главе па до пете, своју торбу и свој алат

кијавицу и проблеме све поправљам што се квари,

зачас ријешим, без дилеме. Најбољи сам за те ствари.

Здравље ми је битан фактор Уређујем и ваш простор

Ја сам дјецо, ЧИКА ДОКТОР. Ја сам , дјецо, ЧИКА МАЈСТОР.

Када ватра негдје гори

Мене брига због ње мори,

Али воду брзо збавим,

Па се онда важан правим.

Ватру гасим, ту сам зналац,

Ја сам дјецо, ВАТРОГАСАЦ.

Печем кифле и пецива

Не плаши ме ватра жива,

Док ја радим све мирише

На колаче и слаткише.

Носим бијело, нисам љекар

Хљепчић печем, ја сам ПЕКАР.

# НА СЛОВО А – АЗБУКА

Кажи на слово **А** Ауто, Авион, Апотека

Ријеч коју знам и ја. Нек\* запамти и твоја тека.

Авион, Ауто, Апотека Препиши сва тамна слова

Адреса, Ајкула, Агротека. И појавиће се ријеч нова.

На слово **З** кажи ми *(АЗБУКА)*

које ријечи познајеш ти?

Зелено, Звоно и Знак

Зебра, Злато и Зрак.

**Б** је слово следеће

Која ријеч ти на памет слијеће?

Бака, благо и бубамара,

Банана, брод и бара.

Сада на реду је **У**

Шта имаш да кажеш ту?

Угао, Учитељ, Удица,

Урош, Улога и Улица.

На слово **К** сад креће

А ријечи су твоје следеће.

Кувар, Кревет и Кров,

Кућа, Колица и коров.

Хајде сад опет на **А**

Понови да се зна.

# БУБАМАРА

Једна мала бубамара

По носу ми прошетала

Црвену је хаљиницу

Тако мени показала.

Ногицама својим танким

По носу ме голицала

Да ме тако на смијех тјера

Бубамара није знала.

А онда је тако мала

На обрашчић мени стала

И тамо се шепурила

У оку се огледала.

Није знала бубамара

За хаљину пуну шара

И тачкице своје дивне

Покушала све да скине.

Бубамаро, бубамаро,

Тврдоглава, мала главо

Ти не скидај шаре своје

Предивно ти оне стоје.

Тад ме чула бубамара

Слатко ми се насмијала

У оку се огледала

И сва срећна одлетјела.

# ИНСЕКТИ

Да ли су инсекти живи, Кад гусјеница буде лептир плави,

да ли их за штету неко криви? Мијењаће, кажу, и шешир на глави.

Питали дјецу ситну А мали паук, рекоше дјеца

За ову ствар битну. На једно кољено, већ дуго клеца.

Дјеца ситна, ал\* битна Сплео се, каже, о мрежу своју,

у овој причи веома, Размишља да л\* су му.

о инсектима причу знају, ноге на броју.

кажу не личе на слона. Бројала дјеца, осам их има

Инсекти зује и брује И сад се паук више не клима.

Ножицама кроз земљу струје, Да ли су инсекти живи?

Лете и види их свако Да ли их неко за штету криви?

Инсекти живе и тако. На питање јасно

Понекад неваљали буду, Одговори гласно, дружина ситна

некад им захвалимо на труду, У овој причи битна.

рецимо пчели, у првом реду

захвалимо на слатком меду.

Вриједни су мрави

што живе у трави,

док бубу златицу

сви носе у кантицу.

О једној стоноги прича кружи

Да се са гусјеницом она дружи.

МАТЕМАТИКА

Учио ме тата, човјек од заната

Бројевима редним како се барата.

Да бабе и жабе заједно не стоје,

Ни скупови с њима, неће да се броје.

Размишљала ја сам, по реду и дуго

Морам да научим нешто сасвим друго.

Ставим прст на чело, па размислим зрело,

Нема ништа друго, шта ћу моја туго,

Да множим и дијелим ил\* да негдје блејим.

И опет је тата, човјек од заната

Морао задатком мојим да барата.

Заграде су силне, тачкица к\*о блата

Али видим храбро, да се држи тата.

Рачунао дуго, бројао у себи

Рекао да ћутим, да гријешио не би.

Да сметала не бих искрадем се тихо

И замолим маму да не смета нико,

Јер тата се сада с\* заградом ломата

И плус му је велик, к\*о до другог спрата.

И опет сам сама размишљала дуго

И схватих на крају, шта ћу моја туго,

да тате и дјецу скупови не броје,

да с бројањем тате, ипак боље стоје.

# ЗДРАВА ХРАНА

Витамини, минерали, Шта ћу, кажем, мора тако

Кажу све је то у храни. Здраву храну јести свако.

Када кихнем, дају Ц, Витамини, минерали

Слабо једем, дају Б, Сад се сама њима хвалим.

Једи мркву, видиш боље, другој дјеци савјет дајем

Узми смокву, против воље. За слаткише, мало хајем.

Шта је Ц, питам маму послушала тату, маму

Шта је Б, питам тату! Знам да држе моју страну.

Витамини, кажу мени Бака хоће да сам здрава

То се данас јако цијени. Деда мисли да сам страва

А ја јадна, куд\* би хтјела Здравом храном што баратам

Не см\*јем, а да нисам јела. Што здрав живот сада схватам.

Иза угла видим маму

Спремила ми једну сарму,

Кисел\* купус злата вриједи,

Зато дијете само једи.

Да порастеш, да си јака,

Реченица то је свака.

Ја се буним, ал\* не вриједи

Чак и када кажем деди.

А и бака тад не чује

Уопште ми не вјерује.

# ЕКОЛОГИЈА

Екологија, нека чудна ријеч,

Ал\* од баке, вјерујте, чуо сам је већ.

Учи ме да цвијеће не чупам тек тако,

Околину пазим и дрвеће мазим.

Да не кидам младу и зелену траву

Биће каже тужна и сагнуће главу.

А ријека је брза и срећно жубори

Да папирићи бацим , тад ће да успори.

А ја ријеку волим, јер воду ми даје

Зато не дам никад ријеци да застаје.

А фабрици једној рек\*о сам наглас

Заштити и себе, заштити и нас.

И јест\* екологија нека чудна ријеч

Ал\* о њој сад умијем много тога рећ\*.

Зелени се трава, цвијеће ми не спава

Сунце сјајно грије, дрвеће се смије.

Рибице у води, живе у слободи

А лептирић плави, спава ми на глави.

Чиста и прелијепа, та наша планета

Да се прља, вјерујте, баш би била штета.